Maurice Barrier

Maurice Barrier (født 8. juni 1932 i Malicorne-sur-Sarthe i departementet Sarthe i Frankrike, død 12. april 2020 i Montbard) var en fransk skuespiller og sanger.

Biografi
Maurice Barrier var sønn av en møbelsnekker, og hadde sin første jobb i farens verksted. Mens han var i Rennes som 28-åring møtte han flere av skuespillerne ved Théâtre National de Bretagne og debuterte selv i stykket Caligula, skrevet av Albert Camus.

Hans første større fjernsynsrolle var i filmen La prise de pouvoir par Louis XIV. Blant hans andre større filmer var Skygg den høye lyse med den sorte sko, Løslatt på prøve, Svart og hvitt i farger, Seier'n er vår og Det var en gang en purk. Han spilte med mange kjente skuespillere, blant andre Jean-Paul Belmondo, Jean Gabin, Alain Delon, Pierre Richard, Gérard Depardieu og Gérard Jugnot.

Barrier var gift med skuespilleren Hélène Manesse. Paret bodde i Montréal i departementet Yonne i Frankrike fra 1962 til Barrier døde av covid-19 12. april 2020 i Montbard da han var 87 år gammel .

Referanser

Eksterne lenker
 

Franske skuespillere
Personer fra departementet Sarthe
Dødsfall relatert til covid-19 i Frankrike
Skuespillere ofre for covidpandemien